Leandro Maria Alves

**Leandro Maria Alves** (født 10. mai 1974 i Ermera i Portugisisk Timor) er katolsk biskop av Baucau i Øst-Timor.
## Liv og virke
### Bakgrunn
Fra 1990 til 1993 gikk Alves på den katolske ungdomsskolen *Colégio de São José*. Dette ble fulgt av et år med propedeutikk og et år med åndelig forberedelse på pilegrimsherberget *São Maria* i Dare.

Alves gikk på seminaret og fakultetet for filosofi og teologi ved Det katolske universitet Widya Mandira i Kupang i Vest-Timor i Indonesia, fra 1995 til 1998, og fra 1999 til 2001 fullførte han et pastoralår ved *Seminário Menor de Balide*. Dette ble fulgt fra 2001 til 2004 på *Seminário Maior de Évora* i Portugal og studer ved det teologiske fakultet ved Det katolske universitet i Portugal, hvor han fikk en bachelorgrad i teologi. Fra 2004 til 2005 var Alves aktiv i sjelesorg i Turiscai. I 2005 ble han diakon.

### Prest
Den 8. desember 2006 ble Alves ordinert til prest og inkardinert i bispedømmet Díli. Fra 2006 til 2007 og fra 2017 til 2019 var han sogneprest ved Dili-katedralen og fra 2008 til 2011 instruktør ved *Peter og Paul* hovedseminar i Dili. Fra 2009 til 2014 var Alves direktør for bispedømmestiftelsen *Díli São Paulo* og administrerende direktør for den nasjonale kommisjon for katolsk utdanning i Øst-Timor ved Den timoresiske biskopskonferanse (CONECTIL), fra 2010 til 2012 sekretær for bispedømmet Díli, fra 2011 til 2014 rektor for bispedømmeseminaret *Nossa Senhora de Fátima* i Dili og direktør for det tilknyttede *Colégio de São José*. Fra 2014 til 2017 studerte han til lisensiat i dogmatisk teologi ved Det pavelige Urbaniana-universitet i Roma.

Dette ble fulgt av stillingen som president for kvalitetssikringskommisjonen for studier ved *Instituto Filosofia e Teologia Dom Jaime Garcia Goulart* (ISFIT) ved den timoresiske bispekonferanse fra 2017 til 2020, og menighetsadministrator for Dili-katedralen fra 2017 til 2020. Fra 2017 var Alves professor i dogmatisk teologi ved ISFIT i Díli og eksekutivsekretær for den timoresiske bispekonferanse, og siden 2019 president for presteforeningen til erkebispedømmet Díli. I 2023 ble han sogneprest i Dili-katedralen.
### Biskop av Baucau
Han ble utnevnt til biskop av Baucau av pave Frans den 26. april 2023. Han ble bispeviet den 21. juli samme år av kardinal Virgilio do Carmo da Silva S.D.B., erkebiskop av Díli; medkonsekrerende var biskop Norberto do Amaral av Maliana, og biskop Charles Victor Emmanuel Gauci av Darwin.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo Di Pietro  (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Jean-Louis Pierre Tauran (1943-2018) *1991
* Erkebiskop Joseph Salvador Marino (1953- ) *2008
* Erkebiskop Virgílio do Carmo da Silva (1967- ) *2016
* Biskop *Leandro Maria Alves* (1974- ) *2024

## Referanser